rejauldu/bengali-wikipedia huggingface dataset:
টিম ডিন হলেন একজন ব্রিটিশ শিক্ষাবিদ, লেখক, সমসাময়িক সমকামী তত্ত্বের ক্ষেত্রে উল্লেখযোগ্য, এবং এই বিষয়ের উপর বেশ কয়েকটি নামকরা রচনার লেখক। তার লেখা রচনার মধ্যে রয়েছে: গ্যারি স্নাইডার অ্যান্ড দ্য আমেরিকান আনকনশাস (১৯৯১), বিয়ন্ড সেক্সুয়ালিটি (২০০০), এবং আনলিমিটেড ইন্টিমেসি: রিফ্লেকশনস অন দ্য সাবকালচার অফ বেয়ারব্যাকিং (২০০৯), যা শিকাগো বিশ্ববিদ্যালয় প্রেস দ্বারা প্রকাশিত। তিনি সমকামীতা এবং মনোবিশ্লেষণ (২০০১) এর সহ-সম্পাদক ছিলেন। ডিন ২০২২ সালে অলিভার ডেভিসের সাথে একসাথে "হেট্রেড অফ সেক্স" প্রকাশ করেন।    শিক্ষা ও কর্মজীবন   ডিন প্রথমে একজন ব্রিটিশ সরকারি কর্মচারী হিসেবে তার কর্মজীবন শুরু করেন। পড়ে তিনি পূর্ব অ্যাংলিয়া বিশ্ববিদ্যালয়ে ভর্তি হন, সেই সময় তিনি ব্র্যান্ডেস বিশ্ববিদ্যালয়ে জুনিয়র ইয়ার অ্যাব্রোড প্রোগ্রামে অংশগ্রহণ করেন। পরবর্তীতে তিনি আমেরিকান স্টাডিজে প্রথম শ্রেণীর সম্মানসহ বিএ ডিগ্রি অর্জনের আগে গ্যারি স্নাইডারের উপর একটি স্নাতক গবেষণামূলক প্রবন্ধ লেখেন।  এরপর তিনি জনস হপকিন্স বিশ্ববিদ্যালয় থেকে তার পিএইচডি ডিগ্রি অর্জন করেন ( হার্ট ক্রেনের উপর ডক্টরেট গবেষণাপত্র)। তিনি স্ট্যানফোর্ড হিউম্যানিটিজ সেন্টারের একজন ফেলো ছিলেন (১৯৯৭-১৯৯৮)।  তিনি ইলিনয় বিশ্ববিদ্যালয়ে ( উর্বানা-চ্যাম্পেইন ) শিক্ষকতা করেন।   প্রকাশনা   তার গবেষণার আগ্রহের মাঝে রয়েছে- কবিতা এবং কাব্যতত্ত্ব; ইংরেজিতে ঊনবিংশ, বিংশ, এবং একবিংশ শতাব্দীর সাহিত্য; মনোবিশ্লেষণ; সাহিত্য ও সাংস্কৃতিক তত্ত্ব; সমকামী অধ্যয়ন ইত্যাদি। তিনি মানব যৌনতা সম্পর্কিত গবেষণায়, সামাজিক রীতিনীতি থেকে বিচ্ছিন্ন উপসাংস্কৃতিক গঠন সহ কলঙ্কিত বা সংখ্যালঘু যৌন অনুশীলনের উপর মনোনিবেশ করেন।   মনোগ্রাফ    গ্যারি স্নাইডার এবং আমেরিকান অবচেতন । শিকাগো বিশ্ববিদ্যালয় প্রেস, ১৯৯১।  ডিন, টিম (২০০০)। যৌনতার বাইরে। শিকাগো বিশ্ববিদ্যালয় প্রেস। আইএসবিএন 0-226-13935-2।  সীমাহীন ঘনিষ্ঠতা: বেয়ারব্যাকিংয়ের উপসংস্কৃতির প্রতিফলন । ইউনিভার্সিটি অফ শিকাগো প্রেস, ২০০৯।  যৌনতার প্রতি ঘৃণা । ইউনিভার্সিটি অফ নেব্রাস্কা প্রেস, ২০২২। অলিভার ডেভিসের সাথে।  পর্ন আর্কাইভ । ডিউক ইউনিভার্সিটি প্রেস, ২০১৪ ।   সম্পাদিত খণ্ড    সমকামিতা এবং মনোবিশ্লেষণ (২০০১) – ডিন কর্তৃক সহ-সম্পাদিত   তথ্যসূত্র  হহশশাজ সসস   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ব্রিটিশ দার্শনিক বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্র্যান্ডেস বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইস্ট অ্যাংলিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি
ইসুফি মাইগা (; জন্ম: ১২ ফেব্রুয়ারি ২০০২) হলেন একজন মালীয় পেশাদার ফুটবল খেলোয়াড়। তিনি বর্তমানে পর্তুগিজ ক্লাব আকাদেমিকো ভিসেউ এবং মালি জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০২৩ সালে, মাইগা মালি অনূর্ধ্ব-২৩ দলের হয়ে মালির বয়সভিত্তিক পর্যায়ে অভিষেক করেছেন।   প্রারম্ভিক জীবন  ইসুফি মাইগা ২০০২ সালের ১২ই ফেব্রুয়ারি তারিখে মালির গাওতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  মাইগা মালি অনূর্ধ্ব-২৩ দলের হয়ে খেলার মাধ্যমে মালির প্রতিনিধিত্ব করেছেন। ২০২৩ সালের ২৫শে জুন তারিখে তিনি গ্যাবন অনূর্ধ্ব-২৩ দলের বিরুদ্ধে ম্যাচে মালি অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4092985 মাইগা ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মালি অলিম্পিক দলে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:মালীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:আকাদেমিকো ভিসেউ ফুটবল ক্লাবের খেলোয়াড় বিষয়শ্রেণী:মালির আন্তর্জাতিক যুব ফুটবলার বিষয়শ্রেণী:মালির অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার
গ্রেট ব্ল্যাকভেন (বৈজ্ঞানিক নাম: Aporia agathon (Gray)) ‘পিয়েরিডি’Todisco, V., Vodă, R., Prosser, S. W., & Nazari, V. (2020). Next generation sequencing-aided comprehensive geographic coverage sheds light on the status of rare and extinct populations of Aporia butterflies (Lepidoptera: Pieridae). Scientific Reports, 10(1), 13970. (Pieridae) গোত্র ও 'পাইরিনি' (Pierinae) উপ-গোত্র মাঝারী আকার বিশিষ্ট প্রজাতি।  আকার  গ্রেট ব্ল্যাকভেন এর প্রসারিত অবস্থায় ডানার আকার ৮০-৯০ মিলিমিটার দৈর্ঘ্যের হয়।  উপপ্রজাতি  ভারতে প্রাপ্ত গ্রেট ব্ল্যাকভেন এর উপপ্রজাতি হল-   Aporia agathon agathon (Gray, 1831) – Nepalese Great Blackvein  Aporia agathon phryxe (Boisduval, 1836) – Kashmir Great Blackvein  Aporia agathon caphusa (Moore, 1872) – Garhwal Great Blackvein  বিস্তার  এই প্রজাতি ভারতJOSHI, P. C., & Arya, M. (2007). Butterfly communities along altitudinal gradients in a protected forest in the Western Himalayas, India. Tropical Natural History, 7(1), 1-9. এর সিকিম থেকে অরুণাচল প্রদেশ এবং নেপাল, ভুটান এবং মায়ানমারSingh, I. J., & Chib, M. S. (2015). Checklist of butterflies of Bhutan. Journal of the Bhutan Ecological Society, 1(2), 22-58. এর বিভিন্ন অঞ্চলে দেখা যায়।   তথ্যসূত্র    বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:১৮৩২-এ বর্ণিত প্রজাপতি বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা বিষয়শ্রেণী:এশিয়ার প্রজাপতি
আবু জাফর মোহাম্মদ শফি উদ্দিন (জন্ম: ১০ জানুয়ারি ১৯৬৯) একজন বাংলাদেশী ব্যবসায়ী ও রাজনীতিবিদ। তিনি এসকিউ গ্রুপের প্রতিষ্ঠাতা। তিনি কুমিল্লা-৮ আসনের সংসদ সদস্য।   ব্যক্তিগত জীবন  আবু জাফর মোহাম্মদ শফি উদ্দিন ১৯৬৯ সালের ১০ জানুয়ারি কুমিল্লার বরুড়া উপজেলায় জন্মগ্রহণ করেন। তিনি জিলা স্কুলে প্রাথমিক শিক্ষা শেষ করেন। পরে কুমিল্লা সরকারি কলেজ থেকে এইচএসসি পাস করেন এবং ঢাকা বিশ্ববিদ্যালয় থেকে বি.এ ডিগ্রি লাভ করেন। তিনি ইউনিভার্সিটি অব দ্য ওয়েস্ট অব স্কটল্যান্ড থেকে এমবিএ ডিগ্রি অর্জন করেন।   কর্মজীবন  ২০২৩ সালে তিনি এসবিএসি ব্যাংকের চেয়ারম্যান নির্বাচিত হন।  তিনি কুমিল্লা দক্ষিণ জেলা আওয়ামী লীগের সহ-সভাপতি। দ্বাদশ জাতীয় সংসদ নির্বাচনে কুমিল্লা-৮ আসনে প্রতিদ্বন্দ্বিতা করার জন্য তিনি ২০২৩ সালের ১৮ নভেম্বর মনোনয়নপত্র জমা দেন। নির্বাচনে তিনি ২ লক্ষ ৭২৭টি ভোট পেয়ে সংসদ সদস্য নির্বাচিত হন। তার নিকটতম প্রতিদ্বন্দ্বী এইচ এম এম ইরফান ৩ হাজার ৬৮০টি ভোট পান।   তথ্যসূত্র   বিষয়শ্রেণী:১৯৬৯-এ জন্ম বিষয়শ্রেণী:বাংলাদেশী ব্যবসায়ী বিষয়শ্রেণী:কুমিল্লা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:জীবিত ব্যক্তি
আফ্রিকীয় সাহিত্যের মধ্যে মালির সাহিত্য ব্যাপক ও সুপরিচিত স্থানের অধিকারী। মালির নব সাহিত্য সোংহাই রাজত্বের সময়, মহান আশকিয়া মালির সাহিত্যের পৃষ্ঠপোষক ছিলেন। ষোড়শ শতকের মরক্কী অনুসন্ধানকারী লিও আফ্রিকানাস, এর লেখা অনুযায়ী  তিমবুক্তুতে অনেক বিচারক, চিকিৎসক এবং খ্রিষ্টীয় যাজক ছিল, সকলেই রাজার কাছ থেকে ভালো পারিশ্রমিক পেত। তিনি শিক্ষিত ব্যক্তিদের অনেক সম্মান করতেন। সেখানে বারবারি (উত্তর আফ্রিকা) থেকে আনা পাণ্ডুলিপির অনেক চাহিদা ছিল। অন্য যেকোনো ব্যবসা থেকে বই আমদানী অনেক লাভজনক ছিল।   আধুনিক মালির সাহিত্য মালির সাহিত্য সংগীতের চেয়ে কম বিখ্যাত হলেও,Velton, p29. মালি আফ্রিকার অন্যতম সাহিত্যের কেন্দ্র।  মালির সাহিত্য সাধারণত মৌখিক যেমন: আবৃত্তি ও গানের মাধ্যমে ইতিহাস বলা অথবা সৃতিচারণ করা।Milet & Manaud, p128.Velton, p28.  আমদোউ হামপাতি বা, মালির অন্যতম ইতিহাসবিদ, তিনি তার জীবনের বৃহৎ অংশ কাটিয়েছেন বারবারা ও মানদে এর পার্শ্ববর্তী অঞ্চলের এই ধরনের কথ্য সাহিত্য যোগাড়ের মাধ্যমে।  মালীয় সাহিত্যের অন্যতম উপন্যাস হলো ইয়ামবু ওউওলোগাম এর লি ডেভোইর ডি ভায়োল্যান্স, যেটি ১৯৬৮সালে প্রিক্স রিনেউডট জিতেছিল কিন্তু রচনা চুরি করার অপরাধে এর স্বতাধীকারি বাতিল করা হয়। এই উপন্যাসটি দাসত্ব, অবিচার ও দুর্ভোগের দিকে মনোনিবেশ করে বাঁশবারা সাম্রাজ্যের অন্ধকার ইতিহাস নিয়ে লেখা।  মাসা মাকান ডিয়াবেট, গ্রিওট-এর একজন বংশধর, বাস্তব কাহিনী অবলম্বনে লেখা উপন্যাস সুনডিয়াটা কিইতার মহাকাব্য এবং "কোউতা ট্রাইলগি" এর কারণে ফ্রাংকোফোন জগতে অধিক বিখ্যাত। "গ্রিওট" হচ্ছেন একজন ঐতিহ্যগত গল্পকথক। অন্যান্য বিখ্যাত মালীয় লেখক হচ্ছেন মোবিডো সোউনকালো কেয়িতা মেরিস কনডে , যিনি বামবারা অধিবাসীদের নিয়ে লিখছেন। মোউসা কোনেতি, এবং ফিলি ডাবো সিসোকো।  ওউসমানে সেমবেনে, একজন ওলুফ সেনেগালীয় ঔপন্যাসিক, তার উপন্যাস গডস বাইট অব ইড-এর অর্ধেক আবর্তিত হয় বামাকোতে।  তথ্যসূত্র  Velton, Ross Mali. Bradt Travel Guides (2004) .   Milet, Eric & Manaud, Jean-Luc. Mali. Editions Olizane (2007). .  *
রজার মার্টিন দ্যু গর্ড (; ২৩ মার্চ ১৮৮১ - ২২ আগস্ট ১৯৫৮) হলেন একজন ফরাসি ঔপন্যাসিক। তিনি ১৯৩৭ সালে সাহিত্যে নোবেল পুরস্কার লাভ করেন।  জন্ম ও পারিবারিক পরিচিতি  রজার ১৮৮১ সালের ২৩ মার্চ ৬৯-নিউললি-সুর-সেইনি -এ জন্মগ্রহণ করেন। তিনি প্যারিস কোর্ট অভ আপিল-এর আইনজীবী পল মার্টিন দ্য গর্ড (১৮৫৬-১৯২৪). এবং প্যারিস স্টক এক্সচেঞ্জের স্টক ব্রোকার ম্যাডেলিন উইমির পুত্র।Roger Martin du Gard, Souvenirs autobiographiques et littéraires, dans Œuvres Complètes, t. I, Gallimard, coll. Bibliothèque de la Pléiade, 1955, p. L..   জীবনাবসান   দ্যু গর্ড ১৯৫৮ সালের ২২ আগস্ট ফ্রান্সের অর্নের সারেগনিতে মারা যান। তাকে নিস শহরের শহরতলির সিমিয়েজের সিমিজে মনাস্ট্রি কবরস্থানে তাকে সমাহিত করা হয়।   আরও দেখুন   সাহিত্যে নোবেল বিজয়ীদের তালিকা।   তথ্যসূত্র    Claude Sicard, Roger Martin Du Gard. Les années d'apprentissage littéraire (1881-1910), Champion, 1976।  বহিঃসংযোগ     List of Works    Roger Martin du Gard, 1937 Nobel Laureate for Literature    About Roger Martin du Gard    বিষয়শ্রেণী:১৮৮১-এ জন্ম বিষয়শ্রেণী:১৯৫৮-এ মৃত্যু বিষয়শ্রেণী:সাহিত্যে নোবেল পুরস্কার বিজয়ী বিষয়শ্রেণী:নোবেল বিজয়ী সাহিত্যিক বিষয়শ্রেণী:২০শ শতাব্দীর ফরাসি ঔপন্যাসিক বিষয়শ্রেণী:ফরাসি পুরুষ ঔপন্যাসিক বিষয়শ্রেণী:ফরাসি নোবেল বিজয়ী
কোট্টায়ম () ভারতের কেরালা রাজ্যের কোট্টায়ম জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩ মিটার (৯ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে কোট্টায়ম শহরের জনসংখ্যা হল ৬০,৭২৫ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৮৭%। পুরুষদের মধ্যে সাক্ষরতার হার ৮৮% এবং নারীদের মধ্যে এই হার ৮৬%। সারা ভারতের সাক্ষরতার হার ৫৯.৫%, তার চাইতে কোট্টায়ম এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের নগর বিষয়শ্রেণী:কেরল
দক্ষিণ আফ্রিকা জাতীয় অনূর্ধ্ব-১৯ নারী ক্রিকেট দল নারী ক্রিকেটের অনূর্ধ্ব-১৯ পর্যায়ে দক্ষিণ আফ্রিকার প্রতিনিধিত্ব করে।  বর্তমান দল ২০২২ সালের ৬ ডিসেম্বর আয়োজক দেশ দক্ষিণ আফ্রিকা ২০২৩ আইসিসি অনূর্ধ্ব-১৯ নারী টি২০ বিশ্বকাপ প্রতিযোগিতার জন্য নিজেদের দল ঘোষণা করে।   ওলুহ্‌লে সিয়ো (অধি.)  ম্যাডিসন ল্যান্ডসম্যান (সহ-অধি.)  আনিকা সোয়ার্ট  আয়ান্দা শুবি  এলান্দ্রি ইয়ানসে ফন রেনসবুর্খ  কারাবো মেসো (উই.)  কেইলা রাইনেকা  জেনা এভানস  জেমা বোথা  ন্তাবিসেং নিনি  মিয়ানা স্মিট  মোনা লিসা লেখোদি  রেফিলভে মোনচো  সিমোনা লাউরেনস (উই.)  সেশনি নাইডু  কেইটলিন ভাইনখর্ড ও দিয়ারা রামলক্ষ্মণকে রিজার্ভ খেলোয়াড় হিসেবে দলে রাখা হয়।  তথ্যসূত্র  বিষয়শ্রেণী:নারী অনূর্ধ্ব-১৯ ক্রিকেট দল বিষয়শ্রেণী:আন্তর্জাতিক ক্রিকেটে দক্ষিণ আফ্রিকা বিষয়শ্রেণী:দক্ষিণ আফ্রিকার জাতীয় ক্রীড়া দল
উইলিয়াম হেনরি ব্রান (; জন্ম: ৪ এপ্রিল, ১৮৯৯ - মৃত্যু: ২২ সেপ্টেম্বর, ১৯৫৩) কেপ প্রদেশের পোর্ট এলিজাবেথ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২০-এর দশকের সূচনালগ্নে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করেন উইলিয়াম ব্রান। দলে তিনি মূলতঃ ডানহাতি ব্যাটসম্যান হিসেবে খেলতেন।   খেলোয়াড়ী জীবন  ১৯২০-২১ মৌসুম থেকে ১৯৩৩-৩৪ মৌসুম পর্যন্ত উইলিয়াম ব্রানের প্রথম-শ্রেণীর খেলোয়াড়ী জীবন চলমান ছিল। এ পর্যায়ে তিনি কারি কাপের খেলাগুলো ২৫.৩৭ গড়ে ৬০৯ রান তুলেছিলেন। ব্যক্তিগত সর্বোচ্চ করেন ৯৭ রান।  সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন উইলিয়াম ব্রান। সবগুলো টেস্টই ইংল্যান্ডের বিপক্ষে খেলেছিলেন তিনি। ২৩ ডিসেম্বর, ১৯২২ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৮ জানুয়ারি, ১৯২৩ তারিখে ডারবানে একই দলের বিপক্ষে সর্বশেষ টেস্টে অংশ নেন তিনি।  ১৯২২-২৩ মৌসুমে ইংল্যান্ড দল দক্ষিণ আফ্রিকা গমনে আসে। এ সফরে তিনি তিন টেস্টে অংশ নেন। জোহেন্সবার্গে অনুষ্ঠিত সিরিজের প্রথম টেস্টের দ্বিতীয় ইনিংসে ৫০ রান করেছিলেন। তন্মধ্যে, এইচ. ডব্লিউ. টেলরের সাথে পঞ্চম উইকেট জুটিতে ৯৮ রান সংগ্রহ করেন। দলের বিজয়ে এ জুটির অবদান অতুলনীয় ছিল।  ২২ সেপ্টেম্বর, ১৯৫৩ তারিখে ৫৪ বছর বয়সে কেপ প্রদেশের পোর্ট এলিজাবেথ এলাকায় উইলিয়াম ব্রানের দেহাবসান ঘটে।   তথ্যসূত্র    আরও দেখুন   বব ক্যাটারল  নরম্যান রিড  দক্ষিণ আফ্রিকান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  আন্তর্জাতিক ক্রিকেটে অংশগ্রহণকারী পরিবারের তালিকা  টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা   বহিঃসংযোগ       বিষয়শ্রেণী:১৮৯৯-এ জন্ম বিষয়শ্রেণী:১৯৫৩-এ মৃত্যু বিষয়শ্রেণী:ইস্টার্ন প্রভিন্সের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার
সেপ্টেম্বর ১১    ১২৯৭ - স্টার্লিং এর যুদ্ধ: স্কটিশ নাইট উইলিয়াম ওয়ালেস বাহিনীর কছে ইংরেজরা পরাজিত হয়।  ১৬৮৩ - ভিয়েনার যুদ্ধ।  ১৬৪৯ - দ্রোঘেদা অবরোধ সমাপ্ত: অলিভার ক্রমওয়েল-এর ইংরেজি পর্লামেন্টেরিয়ান সৈন্যরা শহর নিয়ন্ত্রনে নেয় এবং গণহত্যা চালায়।  ১৭০৯ - মালপ্লাকুতের যুদ্ধ: গ্রেট ব্রিটেন, নেদারল্যান্ডস ও অস্ট্রিয়া, ফ্রান্স-এর বিরোদ্ধে যুদ্ধ করেছিল।  ১৭১৪ - স্প্যানিশ উত্তরাধিকার যুদ্ধের সময় বার্সেলোনা স্প্যানিশ ও ফরাসি বুরবুনিক সেনাবাহিনীর কাছে আত্মসমর্পণ করে।   ১৭৭৭ - ব্র্যান্ডিওয়াইনের যুদ্ধ - বৃহঃ আমেরিকান বিপ্লবী যুদ্ধ যাতে ব্রিটিশরা চেস্টার কাউন্টি, পেনসিলভানিয়ায় জয় লাভ করে।  ১৯১৯ - ইউএস মেরিন হন্ডুরাসে অভিযান পরিচালনা করে।
জাতিসংঘের মধ্যপ্রাচ্য শান্তি প্রক্রিয়ার বিশেষ সমন্বয়কারী হলেন মধ্যপ্রাচ্যের শান্তি প্রক্রিয়ায় যিনি জাতিসংঘের মহাসচিবের প্রতিনিধিত্ব করেন। সেখানে তিনি শান্তি প্রক্রিয়া সম্পর্কিত সকল রাজনৈতিক ও কূটনৈতিক প্রচেষ্টায় জাতিসংঘ ব্যবস্থার নেতৃত্ব দেন।  তিনি ফিলিস্তিনি জাতীয় কর্তৃপক্ষ ও  অসলো চুক্তি স্বাক্ষরের পর ১৯৯৪ সালের জুন মাসে এটি প্রতিষ্ঠিত হয়। এটি ফিলিস্তিনি জনগণের চাহিদা পূরণ করার লক্ষ্যে সৃষ্টি করা হয়েছিল। যদিও বৈশ্বিক রাজনীতির প্রভাবে তা সফল হতে পারেনি।About UNSCO by UNSCO   জাতিসংঘের বিশেষ সমন্বয়কারীদের তালিকা     তেরজে রোড-লারসেন, নরওয়ে (১৫ জুন, ১৯৯৪ – ৩১ অক্টোবর, ১৯৯৬)   চিন্ময় ঘরেখান, ভারত (৬ ফেব্রুয়ারি, ১৯৯৭- ৩০ সেপ্টেম্বর, ১৯৯৯ )   তেরজে রোড-লারসেন, নরওয়ে (১ অক্টোবর, ১৯৯৯ - ৩১ ডিসেম্বর, ২০০৪)   আলভারো দে সোটো, পেরু (১ মে ২০০৫ - মে, ২০০৭)   মাইকেল সি. উইলিয়ামস, যুক্তরাজ্য (১৫ মে ২০০৭ – নভেম্বর ২০০৭)   রবার্ট সেরি, নেদারল্যান্ডস (১ ডিসেম্বর ২০০৭ – ৫ ফেব্রুয়ারী ২০১৫)   নিকোলে ম্লাদেনভ, বুলগেরিয়া (২০১৫–২০২০)   টর ওয়েন্সল্যান্ড, নরওয়ে (২০২১–)    আরো দেখুন    ইসরায়েল ও জাতিসংঘ  ফিলিস্তিন ও জাতিসংঘ   তথ্যসূত্র   বিষয়শ্রেণী:জাতিসংঘের কর্মকর্তা
উইকিপিডিয়াতে ব্যবহৃত পরিভাষাতে সমতা বিধানের জন্য এখানে পরিবহন সংক্রান্ত পরিভাষা সংকলিত হল।  A  Aircraft – বিমান  Aircraft tail – বিমানপুচ্ছ  Airline – বিমানসংস্থা  Airliner – এয়ারলাইনার  Airport – বিমানবন্দর  Airplane, aeroplane – উড়োজাহাজ  C  Cargo – মাল, পণ্য  Cargo ship – মালবাহী জাহাজ  F  Freight – মাল, পণ্য  Freight train – মালগাড়ি  H  Harbo(u)r – পোতাশ্রয়  P  Port – বন্দর (বাংলায় "বন্দর" বলতে পোতাশ্রয়ও বোঝাতে পারে)  R  Railway station – রেলওয়ে স্টেশন  Rapid transit – দ্রুতগামী গণপরিবহন ব্যবস্থা  Road – সড়ক  S  Shipyard – পোতাঙ্গন  Street – রাস্তা, সরণি (বাংলায় "রাস্তা" বলতে সড়কও বোঝাতে পারে)  T  Train – রেলগাড়ি, ট্রেন  Train station – রেলওয়ে স্টেশন  Twinjet – দুই জেট ইঞ্জিনবিশিষ্ট বিমান  বিষয়শ্রেণী:পরিবহন বিষয়শ্রেণী:পরিভাষা
ঝনুকমণি স্ট্রবেরি বা ভূঁইজাম-সদৃশ গুল্ম। এটি গোলাপ পরিবারে (রোজ়াসিয়ায়ে) অন্তর্ভুক্ত। এর পাতা ও ফলের সাথে ভূঁইজাম বা strawberry-এর পাতার সাদৃশ্য রয়েছে; যদিও এর ফুল প্রকৃত ভূঁইজামের মত গোলাপি নয়, বরং হলুদ বর্ণের। পূর্ব ও দক্ষিণ এশিয়ায় এটি স্থানীয় গুল্ম, যদিও শোভাবর্ধক ও ভেষজ গুল্ম হিসেবে এটি বিশ্বজুড়ে ছড়িয়ে পড়েছে।  ব্যবহার  মার্কিন খাদ্য ও ঔষধ প্রশাসন সংস্থা FDA অনুযায়ী, "ঝনুকমণির স্বাদ প্রকৃত ভূঁইজামের চেয়ে কম, তবে এটি খেলে কোনো বিষক্রিয়া ঘটে না।"  References  বিষয়শ্রেণী:ক্রান্তীয় এশিয়ার উদ্ভিদকুল
থাম্ব|ইংরেজির ইতিহাস ব্রিটিশ ইংরেজি (ইংরেজি: British English) হল যুক্তরাজ্যের কথ্য ও লেখ্য ইংরেজি ভাষার প্রামাণ্য উপভাষা। যুক্তরাজ্যের কথ্য ও লেখ্য ইংরেজির মধ্যে বিভিন্ন রূপান্তর লক্ষিত হয়। উদাহরণস্বরূপ, wee বিশেষণটি প্রায় স্বতন্ত্রভাবেই স্কটল্যান্ড ও আয়ারল্যান্ডের অংশবিশেষে এবং কোনও কোনও ক্ষেত্রে ইয়র্কশায়ারে ব্যবহৃত হয়; অন্যত্র little শব্দটির প্রচলনই বেশি। তা সত্ত্বেও যুক্তরাজ্যে লেখ্য ইংরেজির মধ্যে একটি অর্থবহ ঐক্য দেখা যায় এবং এটিকেই “ব্রিটিশ ইংরেজি” শব্দবন্ধটির দ্বারা বর্ণনা করা হয়। যদিও কথ্য ইংরেজির রূপগুলির সংখ্যা বিশ্বের অন্যান্য অধিকাংশ ইংরেজি-ভাষী অঞ্চলের সংখ্যাগত পার্থক্যের চেয়ে যুক্তরাজ্যে অনেক বেশি। তাই কথ্য ভাষাটির ক্ষেত্রে ব্রিটিশ ইংরেজির একটি অভিন্ন ধারণা গ্রহণ করা কঠিন। টম ম্যাকআর্থার অক্সফোর্ড গাইড টু ওয়ার্ল্ড ইংলিশ গ্রন্থে উল্লেখ করেন যে, ব্রিটিশ ইংরেজির মধ্যে ‘ব্রিটিশ’ শব্দটির যাবতীয় দ্ব্যর্থতা ও উত্তেজনা নিহিত রয়েছে এবং তার ফলে এটিকে দুর্বোধ্যতা ও দ্ব্যর্থতার একটি নির্দিষ্ট ক্রমের মধ্যে অধিকতর বিস্তৃতভাবে অথবা অধিকতর সংকীর্ণভাবে - দুই ভাবেই ব্যবহার ও ব্যাখ্যা করা যেতে পারে।McArthur (2002), p. 45.  ব্রিটিশ ইংরেজির কথ্য পিণ্ডারিশব্দগুলি হল: ব্রিংলিশ (১৯৬৭ সালে নথিবদ্ধ), ব্রিটগ্লিশ (১৯৭৩), ব্রিটলিশ (১৯৭৬), ব্রেংলিশ (১৯৯৩) ও ব্রিলিশ (২০১১)। Lambert, James. 2018. A multitude of ‘lishes’: The nomenclature of hybridity. English World-wide, 39(1): 22-23.    টীকা ব্যাখ্যামূলক টীকা  সূত্রনির্দেশ   তথ্যসূত্র  McArthur, Tom (2002). Oxford Guide to World English. Oxford: Oxford University Press.  hardback,  paperback.  Bragg, Melvyn (2004). The Adventure of English, London: Sceptre.   Peters, Pam (2004). The Cambridge Guide to English Usage. Cambridge: Cambridge University Press. .  Simpson, John (ed.) (1989). Oxford English Dictionary, 2nd edition. Oxford: Oxford University Press.   বহিঃসংযোগ  Sounds Familiar?  Examples of regional accents and dialects across the UK on the British Library's 'Sounds Familiar' website  Accents and dialects from the British Library Sound Archive  Accents of English from Around the World  Hear and compare how the same 110 words are pronounced in 50 English accents from around the world – instantaneous playback online  The Septic's Companion: A British Slang Dictionary an online dictionary of British slang, viewable alphabetically or by category  British English Turkey    বিষয়শ্রেণী:ইংরেজি উপভাষা বিষয়শ্রেণী:ইংরেজি ভাষা বিষয়শ্রেণী:জিব্রাল্টারের ভাষাসমূহ বিষয়শ্রেণী:যুক্তরাজ্যের ভাষাসমূহ বিষয়শ্রেণী:যুক্তরাজ্যের ভাষা
থাম্ব|ঃএগুলি ছিল নুটের শরীরের মধ্যে ও মধ্য দিয়ে সূর্যের রাত্রিকালীন যাত্রার প্রতীক। প্রাচীন মিশরীয় অন্ত্যেষ্টি লিপি হল প্রাচীন মিশরের ধর্মীয় নথির একটি সংকলন। পরলোকে কোনও ব্যক্তির আত্মাকে রক্ষণাবেক্ষণে সাহায্য করার উদ্দেশ্যে এই সাহিত্যের সৃষ্টি করা হয়েছিল। অন্ত্যেষ্টি লিপিগুলি যুগে যুগে বিবর্তিত হয়েছিল। পুরনো রাজ্যে পিরামিড লিপি থেকে শুরু করে মধ্য রাজ্যের শবাধার লিপি এবং বেশ কয়েকটি অন্য বই এই সাহিত্যের অন্তর্গত। তবে মিশরের সবচেয়ে বিখ্যাত অন্ত্যেষ্টি লিপি হল নতুন রাজ্য ও পরবর্তী সময়ের মৃতের বই।  পুরনো রাজ্যের পিরামিড লিপিগুলি প্রাথমিকভাবে শুধুমাত্র ফ্যারাওদের জন্য সংরক্ষিত ছিল। এই যুগের শেষ ভাগে সেগুলিকে রাজমহিষীদের সমাধিতেও খোদাই করা শুরু হয়। প্রথম অন্তর্বর্তী পর্যায় থেকে শবাধার লিপির আকারে অন্ত্যেষ্টি লিপিগুলি খোদাই শুরু হয় শবাধারগুলির গায়ে। এই শবাধার লিপিগুলিতে প্রাপ্ত মন্ত্রাবলির প্রায় অর্ধেক গৃহীত হয়েছিল পিরামিড লিপিগুলি থেকে।Smith 2017, p. 193 নতুন রাজ্যের সমসাময়িক অন্ত্যেষ্টি লিপিগুলি হল: মৃতের বই, আমদুআত, বারো গুহার মন্ত্র, দরজাসমূহের বই, পাতাললোকের বই, গুহাসমূহের বই, পৃথিবীর বই ও রে-র প্রার্থনা সংগীত। নতুন রাজ্যের শেষের দিকের একটি অন্ত্যেষ্টি লিপি হল আকাশের বই। আমারনা পর্যায়ের পরে অন্ত্যেষ্টি লিপির একটি নতুন গুচ্ছের ব্যবহার শুরু হয়।Hornung 1999, p.113 এগুলির কেন্দ্রে ছিলেন আকাশের দেবী নুট। এগুলি ছিল নুটের শরীরের মধ্যে ও মধ্য দিয়ে সূর্যের রাত্রিকালীন যাত্রার প্রতীক। মনে করা হত, তিনিই প্রতিদিন ভোরে নবযৌবনপ্রাপ্ত সূর্যের জন্ম দেন। চতুর্থ রামেসিসের সমাধির পর থেকে রাজকীয় সমাধিকক্ষের সিলিং-এ এই রকম দু’টি আকাশের বই পাশাপাশি খোদাই করা হত। এই পর্যায়ের অন্যান্য অন্ত্যেষ্টি লিপিগুলি হল: নুটের বই, দিনের বই, রাতের বই ও স্বর্গীয় গোরুর বই।  শেষ পর্যায়ের অন্ত্যেষ্টি লিপি হল শ্বাসপ্রশ্বাসের বই এবং টলেমীয় যুগের বইটি হল অতিক্রমণশীল অনন্তকালের বই।  তথ্যসূত্র  আরও পড়ুন           বিষয়শ্রেণী:প্রাচীন মিশরীয় অন্ত্যোষ্টিক্রিয়া গ্রন্থ
আলী আবদুল করিম () (জন্ম ১৯৫৩) একজন সিরীয় কূটনীতিক। তিনি লেবাননে সিরিয়ার প্রথম রাষ্ট্রদূত। এর আগে তিনি কুয়েতে রাষ্ট্রদূত এবং সিরিয়ান আরব নিউজ এজেন্সি (সানা) এবং সরকারী সিরীয় টেলিভিশনের জেনারেল ম্যানেজার হিসেবে দায়িত্ব পালন করেছেন। তিনি দামেস্ক বিশ্ববিদ্যালয় থেকে আরবি সাহিত্যে বিএ করেছেন।   তথ্যসূত্র   বিষয়শ্রেণী:দামেস্ক বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৫৩-এ জন্ম বিষয়শ্রেণী:লেবাননে সিরিয়ার রাষ্ট্রদূত বিষয়শ্রেণী:কুয়েতে সিরিয়ার রাষ্ট্রদূত
খলিলুর রহমান বাবর (৩ ফেব্রুয়ারি ১৯৫২ – ২৬ আগস্ট ২০১৯) একজন বাংলাদেশি চলচ্চিত্র অভিনেতা ছিলেন যিনি তিন শতাধিক চলচ্চিত্রে অভিনয় করেছিলেন। তিনি মূলত চলচ্চিত্রে খল চরিত্রে অভিনয়ের জন্য পরিচিত।  জীবনী খলিলুর রহমান বাবর ১৯৫২ সালের ৩ ফেব্রুয়ারি ঢাকার গেণ্ডারিয়ায় জন্মগ্রহণ করেন। আমজাদ হোসেনের বাংলার মুখ চলচ্চিত্রের মাধ্যমে তার চলচ্চিত্রাঙ্গনে অভিষেক ঘটে। তবে রংবাজ এর মাধ্যমে খল চরিত্রে অভিষেক ঘটে তার। তার অভিনীত সর্বশেষ চলচ্চিত্র তের গুণ্ডা এক পাণ্ডা।  চলচ্চিত্রে অভিনয়ের পাশাপাশি তিনি দাগী শিরোনামের একটি চলচ্চিত্র প্রযোজনা করেছিলেন। এছাড়া তিনি দয়াবান, দাগী, দাদাভাই এর মত চলচ্চিত্র পরিচালনা করেছেন।  খলিলুর রহমান বাবর ২০১৯ সালের ২৬ আগস্ট ৬৭ বছর বয়সে মৃত্যুবরণ করেন। তথ্যসূত্র  বিষয়শ্রেণী:১৯৫২-এ জন্ম বিষয়শ্রেণী:২০১৯-এ মৃত্যু বিষয়শ্রেণী:ঢাকার ব্যক্তি বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী চলচ্চিত্র প্রযোজক বিষয়শ্রেণী:ঢাকা জেলার ব্যক্তি
বস্ত্র অধিদপ্তর বাংলাদেশের বস্ত্রখাতে উন্নয়নের দায়িত্বে নিয়োজিত সরকারের বস্ত্র ও পাট মন্ত্রণালয়ের একটি অধিদপ্তর। দেশের বস্ত্র শিল্প খাতে বস্ত্র অধিদপ্তর অভিভাবকের ভূমিকা পালন করে এবং অত্যাবশ্যকীয় চাহিদা পূরণ করে।   ইতিহাস  জাতীয় সংসদের অধ্যাদেশের মাধ্যমে ১৯৭৮ সালে বস্ত্র ও পাট মন্ত্রণালয়ের অধীনে বস্ত্র পরিদপ্তর সৃষ্টি করা হয়। অধিদপ্তর হিসেবে আত্মপ্রকাশের আগে এর কার্যসমূহ শিল্প মন্ত্রণালয়ের বস্ত্র শাখা কর্তৃক পর্যবেক্ষিত হতো।   তথ্যসূত্র   বিষয়শ্রেণী:১৯৭৮-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশ সরকারের অধিদপ্তর বিষয়শ্রেণী:ঢাকা ভিত্তিক সংগঠন বিষয়শ্রেণী:১৯৭৮-এ প্রতিষ্ঠিত সরকারি সংস্থা বিষয়শ্রেণী:বাংলাদেশের বস্ত্রশিল্প
সৌদি আরবীয় অলিম্পিক কমিটি (; এছাড়াও সংক্ষেপে আইওসি কোড কেএসএ দ্বারা পরিচিত) হলো সৌদি আরবের জাতীয় অলিম্পিক কমিটি। এই সংস্থাটির ১৯৬৪ সালে প্রতিষ্ঠিত হয়েছে; প্রতিষ্ঠার ১ বছর পর ১৯৬৫ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর সৌদি আরবের রিয়াদে অবস্থিত।  বর্তমানে সৌদি আরবীয় অলিম্পিক কমিটির সভাপতির দায়িত্ব পালন করছেন আব্দুল আজিজ বিন তুর্কি আল সাউদ, যিনি ২০১৯ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন আব্দুল আজিজ বাইশিন।  ২০১২ সালের লন্ডন গ্রীষ্মকালীন অলিম্পিকের আগে পর্যন্ত, সৌদি আরব ছিল সেই তিনটি দেশের মধ্যে একটি যাদের কখনও কোনও মহিলা প্রতিযোগী অলিম্পিক গেমসে অংশগ্রহণ করেনি। অন্য দুটি দেশ হল কাতার এবং ব্রুনাই। ২০১২ সালে সৌদি প্রথমবারের মতো প্রতিযোগিতার জন্য মহিলাদের নির্বাচন করে। ২০২১ সালের ২০ ডিসেম্বর সৌদি আরব অলিম্পিক কমিটি এবং সৌদি আরব প্যারালিম্পিকে কমিটি একীভূত হয়।  ইতিহাস ১৯৬৪ সালে সৌদি আরবের বহু-ক্রীড়ার সর্বোচ্চ সংস্থা হিসেবে সৌদি আরবীয় অলিম্পিক কমিটি প্রতিষ্ঠিত হয়েছে। সালিহ বিন নাসির এই সংস্থার প্রথম সভাপতির দায়িত্ব পালন করেছেন, যিনি ১৯৬৪ হতে ১৯৬৬ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় আট বছর পর সৌদি আরব ১৯৭২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  ২০১২ গ্রীষ্মকালীন অলিম্পিক ২০১২ সালের এপ্রিল মাসে সৌদি আরব অলিম্পিক কমিটির প্রধান লন্ডনে গ্রীষ্মকালীন অলিম্পিকে মহিলা অংশগ্রহণকারীদের পাঠানোর বিরুদ্ধে মত দেন। অলিম্পিক কমিটি পূর্বে গেমসের জন্য সম্ভাব্য প্রার্থীদের একটি তালিকা প্রকাশ করেছিল যার মধ্যে মহিলারাও ছিলেন। অলিম্পিকে নারীদের পাঠাতে সৌদি আরবের অস্বীকৃতি তাদের অলিম্পিক সনদের সাথে সাংঘর্ষিক করে তোলে, যেখানে বলা হয়েছে যে "জাতি, ধর্ম, রাজনীতি, লিঙ্গ বা অন্য কোনও কারণে কোনও দেশ বা ব্যক্তির সাথে যে কোনও ধরণের বৈষম্য অলিম্পিক আন্দোলনের সাথে সামঞ্জস্যপূর্ণ নয়"।  অলিম্পিক কমিটি পরবর্তীতে অবস্থান পরিবর্তন করে এবং ঘোষণা করে যে দুই মহিলা ক্রীড়াবিদ, সারা আত্তার (৮০০ মিটারে) ৮০০ মিটারে এবং ওজদান শাহেরকানি (+৭৮ কেজি জুডোতে) জুডোতে লন্ডন গেমসে প্রতিযোগিতা করবেন।  আরও দেখুন  অলিম্পিকে সৌদি আরব  তথ্যসূত্র  বহিঃসংযোগ     এএনওসিতে সৌদি আরবীয় অলিম্পিক কমিটি   অলিম্পিডিয়ায় সৌদি আরবীয় অলিম্পিক কমিটি   অলিম্পিক.কমে সৌদি আরবীয় অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:জাতীয় প্যারালিম্পিক কমিটি বিষয়শ্রেণী:সৌদি আরবের সরকারি সংস্থা বিষয়শ্রেণী:অলিম্পিকে সৌদি আরব বিষয়শ্রেণী:সৌদি আরবের ক্রীড়া পরিচালনা পরিষদ বিষয়শ্রেণী:১৯৬৪-এ সৌদি আরবে প্রতিষ্ঠিত বিষয়শ্রেণী:১৯৬৪-এ প্রতিষ্ঠিত ক্রীড়া সংস্থা